REPUBLIKA HRVATSKA

OSNOVNA ŠKOLA VELIKA MLAKA

BRUNE BUŠIĆA 7

10408 VELIKA MLAKA

KLASA: 007-04/22-02/06

URBROJ: 238/31-22-22-01-2

Velika Mlaka, 15. lipnja 2022.

**Z A P I S N I K**

16. elektroničke sjednice Školskog odbora Osnovne Škole Velika Mlaka održane 16. lipnja 2022. s početkom u 8,00 sati i završetkom u 20,00 sati.

Nazočni članovi:

1. **Marina Arbanas:** izabrani predstavnik učitelja i stručnih suradnika
2. **Emil Brajer:** izabrani predstavnik učitelja i stručnih suradnika
3. **Vedrana Bertol:** izabrani predstavnik roditelja
4. **Ana Peternac:** izabrani predstavnik radničkog vijeća
5. **Ana Marija Žugaj**: izabrani predstavnik osnivača
6. **Jurica Mihalj** - izabrani predstavnik osnivača
7. **Josip Piličić** - izabrani predstavnik osnivača

Ravnateljica: Zrinka Šućur

Zapisničar: Rea Lacić Damjanović, tajnica

Predsjednik Školskog odbora je predložio sljedeći:

**D N E V N I R E D**

1. **Verificiranje Zapisnika 15. elektroničke sjednice Školskog odbora održane 2. lipnja 2022.**
2. **Usvajanje prijedloga Pravilnika o postupku unutarnjeg prijavljivanja nepravilnosti**
3. **Usvajanje prijedloga Procedure o izdavanju i obračunu naloga za službeno putovanje**
4. **Usvajanje prijedloga Procedure o korištenju privatnog vozila u službene svrhe**
5. **Ostalo**

Utvrđuje se da je predloženi Dnevni red jednoglasno usvojen.

**Ad 1.**

Školski odbor je jednoglasno, bez rasprave, usvojio zapisnik s 15. elektroničke sjednice Školskog odbora održane 2. lipnja 2022.

**Ad 2.**

Tajnica Rea Lacić Damjanović članovima Školskog odbora obrazložila je potrebu donošenja novog Pravilnika o postupku unutarnjeg prijavljivanja nepravilnosti. Naime, donesen je novi Zakon o zaštiti prijavitelja nepravilnosti (Narodne novine broj 46/22) na temelju kojeg su školske ustanove koje imaju najmanje 50 zaposlenika obvezne do 23. lipnja 2022. donijeti opći akt kojim će urediti postupak unutarnjeg prijavljivanja nepravilnosti u školskoj ustanovi te imenovati povjerljivu osobu i njezina zamjenika.

Osnova škola Velika Mlaka donijela je 27. siječnja 2020. Pravilnik o postupku unutarnjeg prijavljivanja nepravilnosti te je imenovana povjerljiva osoba i njezin zamjenik. Novi Zakon o zaštiti prijavitelja nepravilnosti na drukčiji i opsežniji način propisuje obveze vezane uz postupak zaštite prijavitelja nepravilnosti, stoga je obvezno donijeti novi opći akt i staviti izvan snage postojeći. Također je potrebno i ponovno prema izmijenjenom postupku imenovati povjerljivu osobu i njezina zamjenika/cu do 23. srpnja 2022.

Primjedbi nije bilo te je Školski odbor jednoglasno donio sljedeću

**Odluku**

**Usvaja se Pravilnik o postupku unutarnjeg prijavljivanja nepravilnosti**.

**Ad 3.**

Rea Lacić Damjanović izložila je članovima Školskog odbora da je prema uputi Službe za unutarnju kontrolu i reviziju Grada Velike Gorice bilo je potrebno prilagoditi Proceduru o izdavanju i obračunu naloga za službeno putovanje na način koji će izdavanje i obračun putnih naloga učiniti svrsihodnijim i preglednijim. Stoga su učinjene izmjene u odnosu na prethodnu Proceduru o izdavanju i obračunu naloga za službeno putovanje - rokovi za poduzimanje određenih radnji su korigirani, odnosno, uklonjeni; uveden je Obrazac koji zaposlenici popunjavaju prije izdavanja putnog naloga radi sigurnosti unošenja potpunih i točnih podataka u putni nalog, definirano je obračunavanje cijene po kilometru za prijevoz osobnim automobilom te je ponovno uvedena Knjiga evidencije putnih naloga.

Primjedbi nije bilo te je Školski odbor jednoglasno donio sljedeću:

**Odluku**

**Usvaja se Procedura o izdavanju i obračunu naloga za službeno putovanje.**

**Ad 4.**

Rea Lacić Damjanović istaknula je kako Osnovna škola Velika Mlaka dosad nije donijela Proceduru o korištenju privatnog vozila u službene svrhe, a donošenje iste bilo bi svrhovito radi postizanja učinkovitosti, lakšeg ostvarivanja prava zaposlenika te transparentnosti. Iz tog razloga Procedurom je definiran pojam locco vožnje, definiran je neoporezivi iznos naknade u visini od 2 kn po prijeđenom kilometru puta, navedeno je koje troškove uključuje navedeni iznos, kao i način ostvarivanja prava po obavljenoj locco vožnji.

Primjedbi nije bilo te Školski odbor jednoglasno donosi sljedeću

**Odluku**

**Usvaja se Procedura o korištenju privatnog vozila u službene svrhe.**

S obzirom da nije bilo daljnjih prijedloga ni pitanja, sjednica je završena u 20,00 sati.

Zapisnik vodila: Predsjednik Školskog odbora:

Rea Lacić Damjanović Jurica Mihalj